**NACRT**

Na osnovu člana 63. stav (5) Zakona o javnim nabavkama („Službeni glasnik BiH“, broj 39/14), uz saglasnost Odbora Agencije za javne nabavke Bosne i Hercegovine, direktor Agencije za javne nabavke Bosne i Hercegovine, donosi

**ODLUKU**

**O FORMI ZAPISNIKA O OTVARANJU PONUDA**

**Član 1.**

**(Predmet Odluke)**

Ovom odlukom se definiše forma zapisnika o otvaranju ponuda iz člana 63. stav (5) Zakona o javnim nabavkama („Službeni glasnik BiH“, broj 39/14).

**Član 2.**

**(Forma zapisnika)**

1. Forma zapisnika je sastavni dio ove Odluke.

**Član 3**.

**(Prelazne odredbe)**

1. Na postupak javne nabavke koji je pokrenut prije početka primjene ove Odluke, ugovorni organ primjenjuje Uputstvo o načinu vođenja zapisnika o otvaranju ponuda („Službeni glasnik BiH“, broj 90/14).
2. Danom početka primjene ove Odluke prestaje da važi Uputstvo o načinu vođenja zapisnika o otvaranju ponuda („Službeni glasnik BiH“, broj 90/14).

**Član 4.**

**(Stupanje na snagu)**

Ova odluka stupa na snagu osmog dana od dana objavljivanja u „Službenom glasniku BiH“.

Broj 02-02-1-\_\_\_\_\_\_\_\_\_ /19 **Direkto**r

Datum, ..............2020.godine **Đenan Salčin**

**OBRAZLOŽENJE**

**PRAVNI OSNOV**

Pravni osnov za donošenje Odluke o formi zapisnika o otvaranju ponuda sadržan je u odredbi člana 63. stav (5) Zakona o javnim nabavkama („Službeni glasnik BiH“, broj 39/14), kojim je propisano da se rezultati postupka javnog otvaranja ponuda unose u zapisnik koji obavezno sadrži sve elemente iz stava (4) ovog člana, a formu zapisnika propisuje Agencija podzkonskim aktom.

**RAZLOZI ZA DONOŠENJE**

U cilju implementacije elektronske nabavke u informacionom sistemu „e-Nabavke“, koja je predviđena prijedlogom Pravilnika o korištenju informacionog sistema e-Nabavke predlaže se donošenje Odluke o formi zapisnika o otvaranju ponuda. Forma zapisnika koja je sastavni dio navedene Odluke se primjenjuje u „klasičnom“ postupku javne nabavke, u cilju stvaranja pretpostavki za adekvatnu i potpunu primjenu Zakona o javnim nabavkama.

**OBRAZLOŽENJE**

Potreba za donošenjem Odluke o formi zapisnika o otvaranju ponuda sadržana je u činjenici da je potrebno prilagoditi podzakonski akt potrebama elektronskog postupka. U fazi nadogradnje informacionog sistema e-Nabavke, razvijen je modul elektronsko otvaranje ponuda. Modul predviđa da u momentu javnog otvaranja ponuda sistem automatski otvori ponude i generiše obrazac zapisnika s javnog otvaranja ponude.

**FINANSIJSKA SREDSTVA**

Primjena ove Odluke ne iziskuje dodatna finansijska sredstva iz Budžeta institucija BiH.